Hiljuti nägin ma unes, et Tartu Ülikooli peahoonesse oli rajatud megabordell nimega Alma Mater. Samet seintel, lühtrid laes! Viisakad, kuid range olekuga uksehoidjad andsid oma hoiakuga otsemaid mõista, et tegemist on endast väga lugupidava asutusega. Vanast  peahoonest oli alles vaid rektoraat, kus asusid ka uue bordelli juhtorganid. Aga milline glamuur ja sära! Kullast saal, hõbedast saal, ja kolmandal korrusel pronksisaal, kus säravsilmi härrasmeeste ette astusid veetlevad lõunamaa neiud.